Med tarifmodel 3.0 indføres flere lastperioder, der skal bidrage til, at danskernes strømforbrug spredes bedre ud på døgnets 24 timer ved hjælp af varierende tariffer. Dermed udnyttes elnettet bedre og behovet for at udbygge det mindskes, hvilket er den bedste løsning set med samfundsøkonomiske briller. Formålet er at understøtte den grønne omstilling, så det merforbrug af el vi får på grund af for eksempel elbiler og varmepumper placeres i de perioder på døgnet, hvor der er mest ledig kapacitet i elnettet. Derved udnyttes vores eksisterede elnet bedre og behovet for at udbygge det mindskes. Det bidrager generelt til en lavere nettarif. Modellen betyder blandt andet, at nettariffen bliver væsentligt lavere om natten (Lav-last) end mellem kl. 17.00 til 21.00 (Spidslast), hvor der er allermest pres på elnettet, og at tariffen bliver lavere i sommerhalvåret, da presset på elnettet er mindre der end i vintermånederne. Desuden introduceres et nyt tarifniveau, kaldet høj-last i tiden mellem klokken 6.00 om morgen og klokken 17.00 om aftenen, som det i dag kendes fra tarifniveauerne A og B. Det betyder, at tariffen i disse timer er en anelse højere end om natten, men væsentlig lavere sammenlignet med mellem kl. 17.00 til 21.00.